48. Ֆոնդի կառավարչի (օտարերկրյա ֆոնդի կառավարչի մասնաճյուղի) խորհրդի նախագահի և անդամների որակավորումը տրվում է մինչև նրանց պաշտոնավարման ժամկետի ավարտը` սույն կանոնակարգի 41-րդ կետով սահմանված կարգով: Որակավորում ստացած ֆոնդի կառավարչի (օտարերկրյա ֆոնդի կառավարչի մասնաճյուղի) խորհրդի նախագահը և խորհրդի անդամներն իրենց գործունեության հետագա տարիների ընթացքում Կենտրոնական բանկի նախագահի որոշմամբ կարող են հրավիրվել լրացուցիչ հարցազրույցի Կենտրոնական բանկի խորհրդի նիստում` որակավորման նպատակով: Ընդ որում, լրացուցիչ հարցազրույցը կարող է իրականացվել ոչ հաճախ, քան երեք տարին մեկ անգամ, որի մասին ֆոնդի կառավարիչը (օտարերկրյա ֆոնդի կառավարչի մասնաճյուղը) տեղեկացվում է առնվազն 30 օր առաջ: Լրացուցիչ հարցազրույցի արդյունքներով Կենտրոնական բանկի խորհուրդն ընդունում է որոշում` սույն կանոնակարգի գլուխ 15-ով սահմանված` ֆոնդի կառավարչի (օտարերկրյա ֆոնդի կառավարչի մասնաճյուղի) խորհրդի նախագահին կամ խորհրդի անդամին վերաբերող թեմաների շրջանակներում այս անձանց գիտելիքների համապատասխանության կամ անհամապատասխանության վերաբերյալ: Ֆոնդի կառավարչի (օտարերկրյա ֆոնդի կառավարչի մասնաճյուղի) խորհրդի նախագահի կամ խորհրդի անդամի գիտելիքների համապատասխանության վերաբերյալ Կենտրոնական բանկի խորհրդի որոշման ընդունման դեպքում ֆոնդի կառավարչի (օտարերկրյա ֆոնդի կառավարչի մասնաճյուղի) խորհրդի նախագահի կամ խորհրդի անդամի որակավորումը համարվում է երկարաձգված: Հակառակ դեպքում խորհրդի նախագահը կամ խորհրդի անդամը համարվում է որակավորում չունեցող: